සේවා ව්‍යවස්ථාව උල්ලංඝනය කරමින් විදුහල්පති සේවයට බඳවා ගැනීමට කටයුතු කෙරෙන කැබිනට් පත්‍රය අහෝසි කරන ලෙස ඉල්ලමින් අධ්‍යාපනය සුරැකීමේ වෘත්තිය සමිති එකමුතුව අද අධ්‍යාපන අමාත්‍යාංශය ඉදිරිපිටදී විරෝධතාවයක් සංවිධානය කර තිබුණා.ඒ අතරතුර ශ්‍රී ලංකා පොදුජන අධ්‍යාපන සේවා සංගමය ද එම ස්ථානයේ විරෝධතාවයක් සංවිධාන කර තිබූ අතර, ඔවුන් ප්‍රකාශ කළේ කැබිනට් තීන්දුව පරිදි කඩිනමින් විදුහල්පති සේවයට බඳවා ගැනීම් සිදුකරන ලෙසටයි.පසුව වෘත්තීය සමිති අතර උණුසුම් තත්ත්වයක් ද හට ගත්තා.පසුගිය 01 වන දින නිකුත් කෙරුණු කැබිනට් තීරණයේ සඳහන් වූයේ තරග විභාග පැවැත්වීමකින් තොරව විදුහල්පති සේවයට 4600 දෙනෙකු බඳවා ගැනීමට කටයුතු කරන බවටයි.